NARIADENIE KOMISIE (ES) č. 729/2008
z 28. júla 2008,
ktorým sa zapisujú niektoré názvy do Registra zaručených tradičných špecialít [Czwórniak (ZTŠ), Dwójniak (ZTŠ), Półtorak (ZTŠ), Trójniak (ZTŠ)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (1), a najmä na jeho článok 9 ods. 4 prvý pododsek,
keďže:
(1)
V súlade s článkom 8 ods. 2 prvým pododsekom a podľa článku 19 ods. 3 nariadenia (ES) č. 509/2006 žiadosti Poľska o zápis názvov „Czwórniak“, „Dwójniak“, „Półtorak“ a „Trójniak“ sa zverejnili v Úradnom vestníku Európskej únie (2).
(2)
Vzhľadom na to, že Komisii nebola v súlade s článkom 9 nariadenia (ES) č. 509/2006 oznámená žiadna námietka, tieto zmeny a doplnenia sa musia schváliť.
(3)
Nebolo požiadané o ochranu uvedenú v článku 13 ods. 2 nariadenia (ES) č. 509/2006,
PRIJALA TOTO NARIADENIE:
Článok 1
Do registra sa zapisujú názvy uvedené v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júla 2008